ועדת הכנסת, כנסת 20, פרוטוקול מספר 50, 2015-10-27 11:30

משה גפני: זה לא הלבנת הון, זה העברת מידע.

דוד ביטן: רצית להודיע לנו הודעה?

משה גפני: רציתי להודיע הודעה.

משה גפני: תשמעו, שני החוקים האלה, להוציא הלבנת הון שאגף התקציבים באוצר הלביש את הנושא של העברת מידע, שיעבירו מידע על-פי החוק הזה, יעבירו מידע על החשבון הפרטי של כל אזרח במדינת ישראל - - -

דוד ביטן: אנחנו נגד זה, אמרנו.

משה גפני: רגע, לא, שנייה.

דוד ביטן: אתה נכנס לתוכן.

דוד ביטן: אז זה נמצא בחלק מחוק אחר.

משה גפני: הם הלבישו את זה על סעיף 1 בהלבנת הון והחליטו להעביר את זה לוועדת החוקה.

משה גפני: את המזומן החליטו להעביר אלי, זה גם חוק שנוגע לוועדת הכספים.

משה גפני: אני לא רוצה לקחת את החוק של המזומן.

דוד ביטן: אז אתה רוצה ששניהם ילכו לוועדת החוקה?

משה גפני: אני רוצה ששניהם ילכו לוועדת החוקה.

דוד ביטן: בסדר, מקובל.

דוד ביטן: מה עם הרוויזיות?

משה גפני: אני לא יודע מה אגף התקציבים משלם שם בשביל זה.

משה גפני: הם רוצים להעביר את זה בגלל שהם יודעים שבוועדת הכספים זה לא יעבור.

דוד ביטן: אבל אנחנו לא חייבים לקבל את הצעת החוק.

דוד ביטן: הם יכולים לבוא לוועדת החוקה ולהתנגד, מה הבעיה?

משה גפני: אני לא רוצה את שני החוקים האלה, אני אבוא לשם להתמודד עם זה.

משה גפני: תודה רבה.

באסל גטאס: או ששניהם יבואו לוועדת הכספים.

דוד ביטן: בן צור, אתה מוריד את הרוויזיה?

יואב בן צור: - - -

דוד ביטן: מוריד.

דוד ביטן: אתה מוריד את הרוויזיה?

רועי פולקמן: - - -

דוד ביטן: מה הבעיה?

משה גפני: גמרנו, זה לא בא.

רועי פולקמן: נצביע להעביר לוועדת החוקה.

משה גפני: מאה אחוז.

משה גפני: אגף התקציבים משבש את המדינה.

<קריאות: - - -

דוד ביטן: די, גפני, לא לכעוס.

משה גפני: למה?

משה גפני: אבל אני צודק.

<קריאות: - - -

דוד ביטן: ח"כים לא עובדים באגף התקציבים.

<קריאה: על מה צריך להצביע?

רועי פולקמן: לא על זה, על המזומן.

משה גפני: מאה אחוז, לך לניסן.

משה גפני: אני לא דן על זה.

דוד ביטן: רבותי, הרוויזיה שהגיש בן צור יורדת.

דוד ביטן: לגבי הרוויזיה שלך, מכיוון שיושב-ראש ועדת הכספים לא מוכן לדון בעניין, נעביר את זה לוועדת החוקה, חוק ומשפט.

דוד ביטן: מי בעד לקבל את הרוויזיה?

<ארבל אסטרחן: על איזה חוק?

<ארבל אסטרחן: אתה חייב להגיד.

דוד ביטן: על המזומן.

דוד ביטן: מי נגד?

באסל גטאס: רגע, תסביר לנו מה זה בעד ומה זה נגד.

מרב מיכאלי: להעביר לוועדת החוקה או לוועדת הכספים?

דוד ביטן: אמרתי.

דוד ביטן: הייתה רוויזיה, החלטנו להעביר את חוק המזומן לוועדת הכספים, בא יושב-ראש הוועדה, לא רוצה לדון בזה.

דוד ביטן: נעביר את זה לוועדת החוקה, חוק ומשפט גם כן, שזה הכי קרוב לעניין הזה.

יעל גרמן: למה הוא לא רוצה?

דוד ביטן: אז אנחנו נקבל את הרוויזיה.

דוד ביטן: הוא לא רוצה.

<קריאות: - - -

איילת נחמיאס ורבין: אנחנו נגד.

דוד ביטן: אז לאן להעביר את זה?

דוד ביטן: הוא לא רוצה לדון בזה.

דוד ביטן: נעביר אליו ולא יהיה דיון?

איילת נחמיאס ורבין: מה לעשות, אני נגד.

איילת נחמיאס ורבין: אני חושבת שזה התפקיד שלו, ועדת הכספים היא הוועדה המתאימה.

איילת נחמיאס ורבין: אני לא אצביע בגלל - - -

מרב מיכאלי: אבל מה זה הוא רוצה או לא רוצה?

יעל גרמן: אבל למה הוא לא רוצה?

דוד ביטן: חבר'ה, הוא לא רוצה.

דוד ביטן: למה סתם ללכת ראש בקיר?

איילת נחמיאס ורבין: זה לא מעניין אותי.

איילת נחמיאס ורבין: הוא לא רוצה בגלל עימותים בינו לבין אגף תקציבים.

איילת נחמיאס ורבין: זה לא ענייני.

איילת נחמיאס ורבין: הוא לא רוצה בגלל שזה 700 רוויזיות על - - -

<קריאות: - - -

יעל גרמן: אז אנחנו בעד הרוויזיה?

דוד ביטן: את לא מבינה שזה יעבור אליו והוא לא ידון, אז לא יהיה חוק בכלל.

דוד ביטן: לא יהיה חוק, זאת התוצאה.

באסל גטאס: כי הוא רוצה גם שהלבנת הון יפוצל.

דוד ביטן: את רוצה שלא יהיה חוק בכלל?

באסל גטאס: הוא רוצה גם את הלבנת הון, זאת הסיבה.

באסל גטאס: הוא רוצה שהלבנת הון תועבר אליו.

דוד ביטן: הוא רוצה את הכול אצלו.

דוד ביטן: זה לא מסתדר.

איילת נחמיאס ורבין: מקובל עלי שהלבנת ההון תפוצל, הם לא הסכימו לפצל, זה לא נכון.

איילת נחמיאס ורבין: הסכמנו שהלבנת הון תועבר לוועדת החוקה.

יעל גרמן: רגע, הרוויזיה היא בעד להעביר או נגד להעביר?

דוד ביטן: אסביר לך.

דוד ביטן: העברנו את זה לוועדת הכספים, פולקמן הגיש רוויזיה שזה יעבור לוועדת החוקה.

דוד ביטן: יוצא שיושב-ראש ועדת הכספים בא והודיע שהוא לא מתכוון לדון בזה בכלל.

איילת נחמיאס ורבין: לא בגלל שהוא לא רוצה.

דוד ביטן: אז אם נעביר אליו לא יהיה חוק.

יואב בן צור: הוא לא ידון בזה.

דוד ביטן: מה זה משנה?

דוד ביטן: הוא לא רוצה לדון בזה, אז חוק לא יהיה.

דוד ביטן: אם לא, אז אנחנו לא נעביר ויודעים שהחוק לא יקודם ולא ידונו בו, זה הכול.

רועי פולקמן: איילת, הוא לא ידון בזה.

איילת נחמיאס ורבין: - - -

דוד ביטן: הוא לא ידון בזה, איילת, מה התחרות פה?

דוד ביטן: אני לא מבין.

איילת נחמיאס ורבין: חבר'ה, אין שום תחרות.

דוד ביטן: אבל נעביר לו, ומה?

דוד ביטן: סתם להעביר?

רועי פולקמן: הוא לא ידון בזה.

דוד ביטן: חבר'ה, הוא אמר במפורש, ראיתם, הוא אומר את זה בעצמו.

איילת נחמיאס ורבין: חברים וחברות, אם הייתי חושבת שהיושב-ראש גפני עושה את זה - - -

דוד ביטן: את לא צודקת, את לא צודקת.

<קריאות: - - -

איילת נחמיאס ורבין: אני לא צודקת, אחת לשלושה ימים זה קורה.

איילת נחמיאס ורבין: אחת לשלושה ימים קורה שאני לא צודקת, ועדיין אני איתנה באמונתי.

דוד ביטן: זה לא קואליציה-אופוזיציה, בואו נראה.

דוד ביטן: מי בעד לקבל את הרוויזיה?

מיקי לוי: לי יש זכות הצבעה?

דוד ביטן: יש פה מישהו מיש עתיד?

מיקי לוי: יעל.

יעל גרמן: אבל אני לא בעד, אני נגד.

דוד ביטן: מי נגד?

דוד ביטן: מי נמנע?

דוד ביטן: בעד – 9

דוד ביטן: הרוויזיה נתקבלה.

דוד ביטן: הרוויזיה התקבלה.

דוד ביטן: אחרי שהרוויזיה התקבלה צריך להעביר את חוק המזומן.

<קריאות: - - -

דוד ביטן: רבותי, מה קרה לכם היום?

דוד ביטן: צריך להחליט אם אנחנו מעבירים את זה לוועדת החוקה, חוק ומשפט.

דוד ביטן: מי בעד להעביר את זה לוועדת החוקה, חוק ומשפט?

דוד ביטן: מי נגד?

דוד ביטן: מי נמנע?

דוד ביטן: בעד – 7

דוד ביטן: ההצעה להעביר את הנושא לוועדת החוקה, חוק ומשפט נתקבלה.

דוד ביטן: ההצעה התקבלה.

דוד ביטן: מעבירים לוועדת החוקה, חוק ומשפט.

דוד ביטן: <3.

דוד ביטן: ערעורים על החלטת נשיאות הכנסת שלא לאשר דחיפות הצעות לסדר-היום> "עלייה צפויה בשכר חברי הכנסת", של חברות הכנסת יעל גרמן ושלי יחימוביץ

דוד ביטן: עכשיו אני רוצה לעבור לערעורים.

דוד ביטן: הערעור הראשון של חברת הכנסת שלי יחימוביץ, בבקשה.

שלי יחימוביץ': שלי ושל חברת הכנסת יעל גרמן.

דוד ביטן: אולי אני אקל לך על - - -

שלי יחימוביץ': לא, אני רוצה לפרט.

דוד ביטן: את רוצה?

דוד ביטן: בבקשה.

שלי יחימוביץ': אדוני היושב-ראש, לפני שבועיים חברת הכנסת יעל גרמן ואני פנינו לנשיאות הכנסת וביקשנו לקיים דיון דחוף בוועדת הכנסת בנושא העלאת שכר הח"כים הצמוד לשכר הממוצע במשק.

שלי יחימוביץ': לצערנו, הבקשה שלנו נדחתה.

שלי יחימוביץ': בשבוע שעבר שבנו ופנינו לנשיאות הכנסת וביקשנו לקיים דיון בהצעה לסדר במליאת הכנסת, ולא דיון כאן בוועדה באותו נושא בדיוק, ולצערנו שוב הבקשה שלנו נדחתה.

שלי יחימוביץ': נושא שכר חברי הכנסת הוא נושא מאוד מהותי בעינינו, ובכמה מילים על מה מדובר.

שלי יחימוביץ': מדובר על הצמדה מאוד אקסקלוסיבית של שכר חברי הכנסת לשכר הממוצע במשק, שעה ש-99.

שלי יחימוביץ': 9% מהמועסקים במשק לא נהנים מהצמדה דומה, והשכר שלהם נשחק כבר עשור שלם.

שלי יחימוביץ': השכר שלנו אמור לזנק באופן מאוד משמעותי בגלל ההצמדה הזאת לשכר הממוצע, בעיקר משום שהשכר הממוצע מאוד עלה בעיקר בגלל העלאת שכר המינימום, שהיא כמובן מוצדקת מאין כמותה, אבל היא מקפיצה באופן לא טבעי את השכר הממוצע.

שלי יחימוביץ': יוצא שאנחנו שמרוויחים שכר גבוה מאוד ביחס - - -

דוד ביטן: אבל גם השופטים.

שלי יחימוביץ': רגע, אתייחס גם לשופטים.

שלי יחימוביץ': יוצא שאנחנו שמרוויחים שכר גבוה מאוד ביחס לשכר הממוצע במשק.

שלי יחימוביץ': אנחנו נהנה מתוספת שכר מאוד מאוד גבוהה בזכות זה שהעובדים העניים ביותר - - -

דוד ביטן: סליחה רגע, אני רוצה לעצור אותך.

אורן אסף חזן: שלי, לא הגיע הזמן להפסיק לעשות דה-לגיטימציה לחברי הכנסת?

דוד ביטן: די כבר, רגע, לאט לאט.

אורן אסף חזן: מה זה ה"יפות נפש" הזאת?

דוד ביטן: מה קרה?

דוד ביטן: התעוררת לחיים?

אורן אסף חזן: תשמע, הם יושבים, פעם ב- באים - - -

דוד ביטן: יעל גרמן נמצאת כאן, לידה אתה לא יכול לצעוק.

אורן אסף חזן: אפשר זכות דיבור, בבקשה?

אורן אסף חזן: אני רוצה לדבר.

דוד ביטן: רגע, אל תדבר.

באסל גטאס: מה, אתה נותן לו זכות דיבור?

אורן אסף חזן: מה אתה קופץ כאילו אתה בספינה?

דוד ביטן: חזן, אתה לא יכול לדבר מתי שאתה רוצה.

אורן אסף חזן: זכות דיבור.

דוד ביטן: הסברתי לך את זה אלף פעם.

דוד ביטן: אני רוצה שתתייחסו לשאלה - - -

שלי יחימוביץ': אבל, רגע, עוד לא סיימתי, אדוני.

דוד ביטן: לא, רגע, תרשי לי.

אורן אסף חזן: מה זה הדבר הזה?

דוד ביטן: הבנו את הבעיה הציבורית.

דוד ביטן: הבעיה אחרת.

שלי יחימוביץ': מה זה הדבר הזה?

שלי יחימוביץ': זכות דיבור.

דוד ביטן: כשאני דן בערעור אצלי, אתם צריכים להסביר לי שני דברים: למה זה דחוף, ולמה זה לא יכול לבוא על החשבון הסיעתי שלכם.

יעל גרמן: למה זה דחוף?

יעל גרמן: זה במושב הראשון.

יעל גרמן: - - - לא תהיה החלטה אחרת.

דוד ביטן: אתם צריכים להבין דבר אחד, יש לכל סיעה אפשרות להגיש הצעות לסדר.

דוד ביטן: אתם מבקשים את זה דחוף, זה מחוץ לתור.

דוד ביטן: למה זה צריך להיות מחוץ לתור ולא על חשבון הסיעה שלכם?

דוד ביטן: תגישו את זה במסגרת הסיעה, אף אחד לא יכול למנוע מכם, לא בנשיאות ולא בכל מקום.

דוד ביטן: אז תסבירו לי את העניין הזה.

אורן אסף חזן: צריך למלא כותרות.

שלי יחימוביץ': אדוני היושב-ראש, אני חושבת שיש כאן אי-הבנה.

שלי יחימוביץ': קודם כול, אני מטפלת בנושא כבר שנה, גם יעל גרמן מהזווית שלה.

שלי יחימוביץ': פניתי לפרופ' חיים לוי שעומד בראש הוועדה לקביעת חברי הכנסת, והתרעתי בפניו שהזינוק לא סביר.

דוד ביטן: בסדר, אני לא אומר שלא.

שלי יחימוביץ': תן לי לדבר.

דוד ביטן: טוב.

דוד ביטן: אז את יודעת מה?

דוד ביטן: יש לך עוד שתי דקות לדבר, את לא יכולה לדבר עד אין-סוף.

דוד ביטן: בבקשה.

שלי יחימוביץ': מצוין, שתי דקות.

שלי יחימוביץ': לא, מה עד אין-סוף, בקושי פתחתי את הפה.

שלי יחימוביץ': שתי דקות זה מספיק, זה די והותר.

דוד ביטן: אין בעיה.

דוד ביטן: קחי שלוש.

שלי יחימוביץ': תודה.

שלי יחימוביץ': פניתי לפרופ' חיים לוי שעומד בראש הוועדה הציבורית לקביעת שכרם של חברי הכנסת והסבתי את תשומת לבו לעובדה שהזינוק – אני לא מדברת על שכר חברי הכנסת שהוא מכובד, והוא צריך להיות מכובד – אלא שהזינוק בשכר שלנו בלתי סביר, הוא מנקר עיניים, הוא לא סביר ביחס לעובדים האחרים במשק.

שלי יחימוביץ': הוא קיבל את עמדתי.

שלי יחימוביץ': אבל הוא אמר שעמדתו צריכה לעבור את אישור ועדת הכנסת.

שלי יחימוביץ': ועדת הכנסת דנה בעניין, אבל החליטה שהיא לא תפגע בתוספת הייחודית – שימו לב, זאת תוספת מאוד מאוד ייחודית לשכר חברי הכנסת – עד ששכר השופטים, שאף הוא, מדובר רק בשתי קבוצות: שופטים וח"כים, עד שגם משכר השופטים תילקח אותה תוספת.

שלי יחימוביץ': אלא מאי?

דוד ביטן: נשיא המדינה גם כן.

שלי יחימוביץ': מי שמחליט על שכר השופטים הוא ועדת הכספים, וועדת הכספים החליטה שהיא לא נוגעת בשכר השופטים.

דוד ביטן: כי השופטים לא הסכימו.

דוד ביטן: הדיון התקיים בוועדת הכספים, תסלחי לי.

שלי יחימוביץ': אמרת שיש לי שלוש דקות.

שלי יחימוביץ': תוכל להשיב לי.

דוד ביטן: בסדר, רק הוספתי חצי מילה.

שלי יחימוביץ': תוכל להשיב לי, אתה ראש הוועדה, יש לך את כל הזמן שבעולם.

שלי יחימוביץ': ועדת הכספים החליטה שהיא לא תדון בשכר השופטים כל עוד ועדת הכנסת לא דנה בשכר הח"כים.

שלי יחימוביץ': עכשיו, תשאלו אותי, אני נגד פגיעה בשכר השופטים, אני בעד פגיעה בשכר שלנו.

שלי יחימוביץ': אני גם חושבת שזאת לא פגיעה, לא מדובר בפגיעה בשכר שלנו.

אורן אסף חזן: רק שאני אבין, את אמרת שאת בעד הפגיעה?

שלי יחימוביץ': לא מדובר בפגיעה.

דוד ביטן: די, אורן, מספיק.

אורן אסף חזן: רק להבין מה היא אמרה.

אורן אסף חזן: מה, אורן, שתחזור על המשפט האחרון, בבקשה.

מיקי לוי: למה זה שווה?

מיקי לוי: מה הסיבה, שלי?

מיקי לוי: את יכולה לנמק?

שלי יחימוביץ': אני לא אנמק, כי אנחנו לא דנים בשכר השופטים.

אורן אסף חזן: רק תסבירי את המשפט האחרון.

שרן השכל: על איזה סכום מדובר?

באסל גטאס: זאת לא פגיעה.

שלי יחימוביץ': לא מדובר בפגיעה בשכר הח"כים.

יעל גרמן: זה לא פוגע, לא מורידים לך שקל.

שלי יחימוביץ': אלא על ויתור מרצון על תוספת אקסקלוסיבית שלא רלוונטית לחיים של בני-אדם רגילים.

<קריאות: - - -

דוד ביטן: רבותי.

שלי יחימוביץ': אדוני, לשאלתך.

אורן אסף חזן: אין בעיה, את רוצה לוותר, תתרמי את החלק שלך, מה הבעיה.

באסל גטאס: אי-אפשר.

אורן אסף חזן: למה אי-אפשר?

אורן אסף חזן: נעשה הוראת קבע - - -

באסל גטאס: היא צודקת, אי-אפשר.

דוד ביטן: רבותי, רבותי, מספיק.

אורן אסף חזן: תאמין לי, אפשר.

אורן אסף חזן: מי שכואב לו עם השכר ורוצה לעשות - - -

דוד ביטן: אני קורא לך לסדר פעם ראשונה.

דוד ביטן: אתה מתחיל עוד הפעם?

דוד ביטן: הפעם אני אוציא אותך מהר מאוד.

אורן אסף חזן: אז אני רוצה אחרי זה זכות דיבור.

דוד ביטן: לא, אתה לא יכול לדבר.

דוד ביטן: אתה לא יכול לדבר, זה לא דיון.

דוד ביטן: אין פה דיון.

דוד ביטן: שומעים אותה, משיבים ומצביעים.

יעל גרמן: גם לי יש זכות דיבור, גם אני הגשתי.

שלי יחימוביץ': גם יעל צריכה לדבר.

אורן אסף חזן: אני רוצה גם זכות דיבור.

שלי יחימוביץ': כאמור, ביקשנו דיון מהיר, זאת הפרוצדורה, אדוני, אין אפשרות אחרת לקיים דיון בכנסת כנגד רצונו של ראש הוועדה, אלא בפרוצדורה של דיון מהיר.

שלי יחימוביץ': הבקשה שלנו נדחתה.

שלי יחימוביץ': פנינו אפוא שוב.

שלי יחימוביץ': הערעור כאן הוא לא על השכר, בסך הכול אנחנו מבקשות לדון על זה בהצעה לסדר במליאת הכנסת, וגם זה נמנע מאתנו.

שלי יחימוביץ': אז באמת, לא נקיים דיון ציבורי?

שלי יחימוביץ': תגידו שהוועדה לא יכולה, תספרו לי סיפורים, אבל למנוע מאתנו לדון במליאת הכנסת על הדבר הזה?

דוד ביטן: תגישי במסגרת הסיעה שלכם, מה הבעיה?

דוד ביטן: מדובר על דיון דחוף?

דוד ביטן: מה דחוף פה?

שלי יחימוביץ': כל מה שאנחנו מבקשים, מבלי להיכנס לגופו של עניין, זה לעשות דיון במליאה.

דוד ביטן: רגע, אקל על יעל גרמן גם כן.

דוד ביטן: אקל על כולכם.

דוד ביטן: הבנתי.

שלי יחימוביץ': זה הכול, הצעה לסדר.

יעל גרמן: לא, יש לי זכות דיבור, הגשתי את הערר ואני מבקשת לדבר.

דוד ביטן: טוב, שלוש דקות.

יעל גרמן: כידוע לך, מפני שאתה היית וגם אני הייתי ואנחנו היינו בוועדה, ובוועדה ישבה ועדה ציבורית שהוקמה על-פי חוק, ושתפקידה לקבוע את ההצמדות לשכר חברי הכנסת, והוועדה הציבורית הזו בראשותו של חיים לוי אמרה שאין להעלות את שכר חברי הכנסת.

יעל גרמן: היא אמרה את זה על סמך מחקר של מרכז המחקר והמידע שעשה השוואה של כל שכר חברי הכנסת והפרלמנטים בעולם.

יעל גרמן: ממש כמו שאמרה חברתי, חברת הכנסת יחימוביץ, היא הראתה שאנחנו, חברי הכנסת יחד עם השופטים והנשיא, אנחנו שלושת המגזרים היחידים בארץ מתוך 8 מיליארד אנשים שמקבלים הצמדה לממוצע.

יואב בן צור: 8 מיליארד או מיליון?

יעל גרמן: 8 מיליון.

שלי יחימוביץ': 3 מיליון עובדים.

יעל גרמן: 3 מיליון עובדים.

יעל גרמן: אנחנו מוצמדים לשכר הממוצע.

יעל גרמן: ומפני שאנחנו מוצמדים לשכר הממוצע, דבר שלא קיים בשום מגזר, בגלל זה מעלים את שכרנו.

יעל גרמן: חברים יקרים, אני רוצה לומר לכם, אם השכר יעלה נקבל משהו שלא מגיע לנו.

יעל גרמן: לא מדובר על להוריד שכר.

יעל גרמן: יש לנו שכר ראוי, אנחנו עובדים קשה מאוד.

יעל גרמן: כל מי שיושב פה סביב השולחן, אני בטוחה שקם בחמש-שש בבוקר ולא הולך לישון לפני השעה שתים-עשרה-אחת ועובד קשה מאוד.

יעל גרמן: אבל השכר שלנו צריך להיות סביר.

יעל גרמן: וחוץ מזה אנחנו לא - - -

אורן אסף חזן: 30 שקל לשעה זה סביר ביותר.

יעל גרמן: איזה 30 שקל לשעה?

אורן אסף חזן: תפתחי מחשבון, תעשי חשבון.

יעל גרמן: תעשה אתה חשבון.

יעל גרמן: בכל מקרה - - -

אורן אסף חזן: אני עשיתי חשבון טוב, אני דווקא די טוב במתמטיקה, המורה.

דוד ביטן: די, מספיק.

יעל גרמן: אורן, אנחנו נדבר על זה אחר כך בארבע עיניים.

דוד ביטן: זה לא הדיון.

דוד ביטן: אתם פותחים לי דיון בשכר ח"כים.

איילת נחמיאס ורבין: אנחנו אוהבים אותך, את היחידה שיודעת לקרוא אותו לסדר.

דוד ביטן: אי-אפשר ככה, שנייה.

יעל גרמן: אני מבקשת לסיים את דברי.

יעל גרמן: אני, דרך אגב, חושבת שוועדת הכנסת צריכה להתכנס שוב, ואם אכן - - -

דוד ביטן: למה?

דוד ביטן: בגלל שהוועדה לא מצאה חן בעינייך?

דוד ביטן: מה?

יעל גרמן: אומר לך למה.

יעל גרמן: אני מדברת אליך כיושב-ראש ועדת הכנסת, אם ועדת הכנסת תתכנס שוב ותדון היא יכולה לקבל החלטה אחרת.

יעל גרמן: היא יכולה לקבל שהיא לא מקבלת החלטה, אבל היא מקפיאה את שכר הכנסת.

דוד ביטן: אני יכול כבר להשיב?

יעל גרמן: והיא לא מעלה את שכר הכנסת עד שיקבעו את שכר השופטים.

דוד ביטן: רבותי.

דוד ביטן: מעל שלוש דקות.

יעל גרמן: שנייה.

יעל גרמן: אבל לא סיימתי את שלוש הדקות.

יעל גרמן: אני חושבת שמן הראוי, זאת חובתה של הכנסת ושל המליאה לדון בנושא, ולדון בנושא כל עוד הוא רלוונטי.

יעל גרמן: מפני שב-1 בינואר 2016 השכר יעלה באופן אוטומטי, יוצמד לשכר הממוצע, וכל אחד מאתנו יקבל מה שלא מגיע לו, מה שוועדה ציבורית אמרה שלא מגיע לנו.

יעל גרמן: אנחנו הולכים לקבל דברים שוועדה ציבורית קבעה שלא מגיע לנו.

איילת נחמיאס ורבין: נכון.

יעל גרמן: האם כל אחד מחברי הכנסת רוצה לקבל משהו שלא מגיע לו?

אורן אסף חזן: גרמן, את מורה, לא סטנדאפיסטית, מספיק כבר עם הדברים האלה.

דוד ביטן: סיימתם?

דוד ביטן: סיימת?

יעל גרמן: אז מה שאני מבקשת זה לדון או לחילופין להקפיא את השכר.

דוד ביטן: אבל לא לנאום לנו עכשיו שעה.

דוד ביטן: רגע, עשיתם לנו דיון עכשיו על שכר ח"כים, עשינו דיון של שעתיים ב-15 ביולי, התייחסנו לכל הטענות, לא נתחיל את הכול שוב פעם.

דוד ביטן: השאלה שעומדת כאן, ולא עניתם, ולא הצגתם את העניין הזה, לצערי הרב, במסגרת הערעור שלכם כרגע היא למה זה דחוף.

יעל גרמן: מפני שב-1 בינואר - - -

דוד ביטן: רגע.

יעל גרמן: אתה שואל, אז תן לי לענות.

יעל גרמן: ב-1 בינואר השכר יעלה.

יעל גרמן: אם לא יהיה דיון ולא ישנו את ההחלטה השכר יעלה.

דוד ביטן: לא רוצה שתעני.

דוד ביטן: אמרתי לך את זה בהתחלה.

דוד ביטן: אמרתי לך בהתחלה ולא ענית, תסלחי לי, עם כל הכבוד, למה זה דחוף ולמה זה לא יכול לבוא על חשבון מכסת סיעת העבודה וסיעת יש עתיד.

דוד ביטן: יש לכם הצעות לסדר במכסה שלכם, תגישו.

שלי יחימוביץ': זה כן במכסה שלנו.

דוד ביטן: לא, זה דיון דחוף, זה לא במכסה.

מרב מיכאלי: הצעה דחופה זה במכסה.

שלי יחימוביץ': זו הצעה לסדר.

איילת נחמיאס ורבין: מחוץ למכסה.

דוד ביטן: זה לא במכסה, תסלחי לי.

דוד ביטן: יכולתם לפנות לראש הסיעה שלך, ואז אף אחד לא יכול להגיד לך שאת לא יכולה.

יעל גרמן: אנחנו חושבות שזה דחוף.

דוד ביטן: סליחה, רגע, עם כל הכבוד.

יעל גרמן: בגלל ה-1 בינואר.

דוד ביטן: עשיתם לנו איזושהי הצעה, הבנתי.

שלי יחימוביץ': השכר הולך לעלות בינואר.

דוד ביטן: אני אומר דבר מאוד פשוט.

יעל גרמן: שאלת שאלה.

דוד ביטן: תני לי להשיב, אולי אני פותר לך את הבעיה.

יעל גרמן: אבל אני רוצה להשיב.

דוד ביטן: לא רוצה שתעני.

דוד ביטן: שאלתי שאלה רטורית.

יעל גרמן: ברגע שיהיה דיון דחוף זה עובר אחר כך לדיון של ועדת הכנסת.

יעל גרמן: לא יהיה זמן.

דוד ביטן: תקשיבי שנייה, תקשיבי רגע.

אורן אסף חזן: ביטן, אתה גאון.

דוד ביטן: נו, באמת, כבר שמתי לב.

דוד ביטן: אני אומר דבר מאוד פשוט, הנה, אני יושב-ראש ועדת הכנסת - - -

<קריאות: - - -

אורן אסף חזן: יושב-ראש הוועדה, אתה גאון.

דוד ביטן: אני אומר דבר מאוד פשוט, דנו ב-15 ביולי, יש לי חוות דעת משפטית של היועצת המשפטית של הוועדה, אפילו היא תחזור עליה אם אתם רוצים, שלאור הדיון שהיה וההחלטה שהתקבלה לוועדת הכנסת אין סמכות לשנות את ההחלטה.

יעל גרמן: למי יש סמכות?

דוד ביטן: רגע.

דוד ביטן: תני לי, אני רוצה להסביר לך.

דוד ביטן: אין לה סמכות לשנות את ההחלטה גם אם אני אעשה דיון.

דוד ביטן: לכן, אין טעם בדיון סרק.

יעל גרמן: למי יש סמכות?

דוד ביטן: מה שכן, ההליך החוקי פשוט.

דוד ביטן: קיבלנו המלצה של ועדת הפרופסורים, אני קורא לה.

יעל גרמן: ועדה מקצועית.

דוד ביטן: כאילו שלפרופסורים יש איזה יכולת מיוחדת במינה בדברים האלה, אבל לא משנה, החליטו איזושהי - - -

איילת נחמיאס ורבין: למה?

איילת נחמיאס ורבין: לא.

איילת נחמיאס ורבין: סליחה, תרשה לי למחות.

איילת נחמיאס ורבין: לא, אל תזלזל בהם.

איילת נחמיאס ורבין: לא, לא, דוד, זה לא ראוי.

דוד ביטן: הם כן יכולים.

יעל גרמן: זאת ועדה מקצועית שהכנסת - - -

<קריאות: - - -

איילת נחמיאס ורבין: זאת ועדה מקצועית, דוד, לא לפגוע בוועדה ציבורית.

<קריאות: - - -

יואב קיש: היא מאוד מקצועית, פרופסורים זה מקצועי, איילת.

יואב קיש: מאוד מקצועי.

איילת נחמיאס ורבין: אבל הוא דיבר עליהם בזלזול, וזה לא מקובל עלי.

איילת נחמיאס ורבין: גם אין סיבה.

דוד ביטן: רגע, מספיק כבר, אני אומר דבר מאוד פשוט, אם אני אקבל לפי החוק פנייה חוזרת לוועדה – נתנו להם הודעה, הם היו פה, וגם נתתי להם הודעה בכתב על ההחלטה.

דוד ביטן: יש להם את הזכות.

יעל גרמן: לוועדה המקצועית.

דוד ביטן: לוועדה המקצועית יש את הזכות לפנות אלי בחזרה ולהגיד לי אם הם רוצים דיון נוסף, ואז אני מתחייב שיהיה דיון נוסף לפני אמצע דצמבר.

שלי יחימוביץ': ארבל, את יכולה להסביר לנו?

יעל גרמן: אבל למה?

שלי יחימוביץ': אמצע דצמבר זה מאוחר מדי למשכורות ינואר.

<ארבל אסטרחן: לא, זה לא מאוחר, כי ינואר משולם בפברואר.

מיקי לוי: כי בינואר יש עלייה.

דוד ביטן: זה לא שאני לא רוצה לעשות דיון.

דוד ביטן: אי-אפשר לעשות את הדיון.

דוד ביטן: אין לו שום משמעות לאור הליכי החוק.

דוד ביטן: אני מציע שתגידי את זה.

יעל גרמן: למה אי-אפשר לעשות בכנסת?

יעל גרמן: למה שהמליאה לא תגיד את זה?

מיקי לוי: בואו נשמע את היועצת המשפטית.

דוד ביטן: בבקשה, רבותי, לכן אני אומר, אם אקבל פנייה חוזרת, אני מתחייב להביא לדיון.

דוד ביטן: לא אשים את זה בצד, אביא את זה לדיון.

יעל גרמן: אבל בוא נדון במליאה.

ענת ברקו: אדוני יושב-הראש, אפשר להגיד משהו?

דוד ביטן: תראו, אני לא בעד לשנות את נושא ההצמדה, אבל זה נכון, אני אומר את זה מפורש, זה נכון שההעלאה של השנה – כי בדוח שעשו הפרופסורים הם בדקו בעשר השנים האחרונות – ההפרש בעשר שנים בין ההצמדה לבין השכר הממוצע במשק הוא 5% לעוד עשר שנים.

יעל גרמן: זה מרכז המחקר והמידע עשה.

דוד ביטן: לכן אני אומר, פה ההעלאה בגלל ההעלאה של שכר המינימום, השנה ההעלאה באמת חריגה.

יעל גרמן: בוא תקבל החלטה על הקפאה.

שלי יחימוביץ': תקפיא בשנה.

דוד ביטן: היא באמת חריגה, כנראה שהיה תהיה 5% בשנה אחת, וזה באמת חריג לאור זה שההצמדה תהיה מינוס.

דוד ביטן: אני מוכן לשקול את הכול עוד פעם, מוכן להביא את זה לדיון נוסף, אבל אני צריך פנייה של הפרופסורים.

איילת נחמיאס ורבין: של הוועדה הציבורית, אל תזלזל בוועדה.

שלי יחימוביץ': יש לי רעיון, אתה תפנה אליהם ותבקש מהם להמליץ.

דוד ביטן: את רוצה תפני.

דוד ביטן: אני מציע לכם לוותר על הערער הזה, ואני אומר לכם שאני מתחייב שברגע שתהיה לי פנייה, אעשה כינוס במושב הזה.

שלי יחימוביץ': אבל למה אתה צריך פנייה מהם?

יעל גרמן: ואם לא תהיה פנייה?

יעל גרמן: אז מה?

יעל גרמן: אז המשכורת תעלה?

דוד ביטן: אני חושב שזה fair enough מה שאני מציע.

אורן אסף חזן: שלי וגרמן, אם יש לכן בעיה עם העלייה במשכורות אתן מוזמנות לתרום את הכסף.

יעל גרמן: אנחנו תורמות.

אורן אסף חזן: אני גאה בך, אם צריך אני אביא לך גם תעודה.

<קריאות: - - -

דוד ביטן: לא צריך לפתוח דיון, זאת הבעיה, כל אחד - - -

שלי יחימוביץ': אפשר לקבל הסבר של היועצת המשפטית למה שמתרחש כאן?

דוד ביטן: היועצת המשפטית תסביר.

דוד ביטן: אני חושב שההצעה שלי הוגנת בעניין הזה.

ענת ברקו: רק שנייה, אני רוצה רגע להגיד מילה, אדוני יושב-הראש, אני לא חברה בוועדה - -

שלי יחימוביץ': גם אני לא.

ענת ברקו: - - ואני בכל זאת החלטתי לבוא באמת מתוך הבנה שמסתכלים עלינו.

ענת ברקו: מסתכלים עלינו.

ענת ברקו: ואני חושבת שמאוד מאוד חשוב שכלפי העין הציבורית מהמקום הזה אנחנו ניתן דוגמה אישית.

דוד ביטן: אמרתי שאני לא רוצה לפתוח דיון.

דוד ביטן: לא פותחים דיון.

דוד ביטן: רואים שעקבת.

ענת ברקו: ואם באמת יש קפיצה בשכר של חברי הכנסת כתוצאה מהעלאת שכר המינימום אז בבקשה לאזן את זה.

באסל גטאס: אבל לא דנים בזה עכשיו.

דוד ביטן: לא דנים בתוכן של העניין, ריבונו של – כל אחד עכשיו רוצה לעשות - - -

ענת ברקו: כמה שפחות הוועדה הזאת תדון בשכר זה יותר טוב.

ענת ברקו: מספיק, די.

באסל גטאס: למה אתה מחכה לפנייה מהוועדה?

שלי יחימוביץ': אפשר לקבל הסבר מארבל?

איילת נחמיאס ורבין: כל הכבוד לחברת הכנסת ברקו, יפה מאוד.

איילת נחמיאס ורבין: ענת, כל הכבוד, שאפו.

דוד ביטן: זה החוק.

דוד ביטן: לא יכול לשנות את ההחלטה גם אם אני רוצה.

שלי יחימוביץ': ארבל, האם הוועדה לא יכולה לדיון בנושא עד פנייה מוועדת הפרופסורים?

דוד ביטן: מכיוון שיש לי חברות שרוצות, שיפנו.

<ארבל אסטרחן: בקצרה, זה מאוד פשוט, המנגנון - - -

<קריאות: - - -

דוד ביטן: רבותי.

באסל גטאס: תנו ליועצת המשפטית.

שלי יחימוביץ': תן לארבל לדבר, דוד.

מיקי לוי: אני חושב שזוהי עלייה חריגה שמחייבת דיון נוסף.

דוד ביטן: בוא נשמע את היועצת המשפטית.

מיקי לוי: בבקשה, רק בגלל זה שהיא חריגה.

דוד ביטן: אמרתי, בגלל שהיא חריגה אולי נעשה דיון חוזר ונשקול את השיקולים, אבל עדיין אני צריך פנייה של הוועדה הציבורית, אז אני לא נגד דיון.

דוד ביטן: כל הזמן אתם אומרים שאני נגד דיון.

שלי יחימוביץ': אפשר לשמוע את ארבל, בבקשה?

מיקי לוי: ארבל, היועצת המשפטית, בבקשה.

איילת נחמיאס ורבין: דוד, אני מבינה שהדיון סוער, בבקשה שאנשים מסביב יהיו יותר שקטים.

דוד ביטן: רבותי, כולם מסביב בבקשה לשתוק.

שלי יחימוביץ': איזו התרגשות, אפשר לחשוב.

דוד ביטן: חזן, אני קורא אותך לסדר פעם שנייה.

דוד ביטן: אתה מדבר גם עם אנשים אחרים?

אורן אסף חזן: אני בשקט.

אורן אסף חזן: סגרתי את המיקרופון אפילו.

איילת נחמיאס ורבין: אבל, אורן, יש לך קול חזק, מה לעשות.

שלי יחימוביץ': חבל שאין התרגשות כזאת כשמתעסקים במקבלי שכר מינימום.

דוד ביטן: בבקשה, ארבל.

דוד ביטן: ששש.

שלי יחימוביץ': ארבל, סליחה, הייתה פנייה של הוועדה הציבורית.

<ארבל אסטרחן: נכון.

<ארבל אסטרחן: שנדונה.

שלי יחימוביץ': היא ביקשה כבר מוועדת הכנסת לוותר על התוספת.

<ארבל אסטרחן: היה דיון.

שלי יחימוביץ': ועדת הכנסת טענה שהיא לא תחליט על זה עד שוועדת הכספים תחליט בעניין שכר השופטים.

דוד ביטן: לא, דחינו את הבקשה.

<ארבל אסטרחן: זה נדחה.

<ארבל אסטרחן: המלצת הוועדה - - - .

<ארבל אסטרחן: זה הוחזר לוועדה הציבורית.

שלי יחימוביץ': האם יש ליו"ר הוועדה סמכות לקחת את ההמלצה המקורית במקום להחזיר אותה חזרה לוועדה - - -

<ארבל אסטרחן: הוא החזיר לפי החוק.

שלי יחימוביץ': האם הוא יכול לקחת את ההמלצה המקורית ולא לבקש שוב מהוועדה הציבורית להמליץ?

<ארבל אסטרחן: לא, הוא כבר ביקש, והוועדה הציבורית עכשיו צריכה להגיש המלצה נוספת, שהיא יכולה להיות - - -

שלי יחימוביץ': אדוני היושב-ראש, האם אתה יכול לקרוא כאן לוועדה הציבורית להמליץ כדי שיהיה ברור שאנחנו בניקיון כפיים באמת מתכוונים לדון בזה?

דוד ביטן: קודם כול, אני בניקיון כפיים ואני חושב שאני ראוי להתנצלות, דרך אגב.

שלי יחימוביץ': על מה?

דוד ביטן: על ההתקפות עלי.

דוד ביטן: אין לי סמכות לשנות את ההחלטה בכלל, קודם כול נתחיל מזה.

שלי יחימוביץ': אבל הייתה לך וויתרת עליה.

דוד ביטן: לא, פניתם אלי אחרי ה-15 ביולי, ועדיין אין לי סמכות לשנות.

שלי יחימוביץ': אבל הוועדה הציבורית פנתה אליך.

מיקי לוי: אבל יש לך סמכות לדון.

דוד ביטן: לדון ומה לעשות בדיון?

דוד ביטן: בלי לשנות שום החלטה.

דוד ביטן: מה, אני עושה דיוני סרק?

מיקי לוי: בגלל החריגה המיוחדת.

דוד ביטן: אני עושה דיוני סרק?

דוד ביטן: באמת?

שלי יחימוביץ': אתה מוכן שהוועדה בראשותך תקרא עכשיו לוועדה הציבורית?

דוד ביטן: הוועדה הציבורית יושבת - - -

<ארבל אסטרחן: הם מתכנסים ביום חמישי השבוע.

דוד ביטן: אז תבקשי מהם להחזיר לנו, ואנחנו נדון.

דוד ביטן: אני מוכן לעשות דיון נוסף.

שלי יחימוביץ': אוקיי.

דוד ביטן: אז אתם יורדים מהערר?

דוד ביטן: כן או לא?

דוד ביטן: מה אתם רוצים עכשיו?

דוד ביטן: גם זה לא בסדר?

יעל גרמן: זה בסדר וזה יופי.

דוד ביטן: אמרתי שתוך שבוע מהרגע שתפנה אעשה ישיבה.

יעל גרמן: למה שלא יהיה גם דיון במליאה?

דוד ביטן: לא צריך.

יעל גרמן: אתה לא חושב שמן הראוי שהמליאה תדון בזה וחברי הכנסת יביעו את דעתם?

דוד ביטן: לא.

דוד ביטן: שהוועדה תדון, ואז נעשה.

יעל גרמן: למה לא?

דוד ביטן: מה, גם את זה אתן לא מוכנות?

שלי יחימוביץ': יעל, רגע, אני רוצה לשכנע את חברתי, שנייה, אם אכן יתקיים כאן דיון, ואנחנו נסתכל עליו, זה יהיה הרבה יותר משמעותי מאשר דיון במליאה.

יעל גרמן: זה נכון.

דוד ביטן: אני לא מבין, אתם רוצים - - -

יואב קיש: ביטן, למה אתה מוכן שזה יחזור לוועדת הכנסת?

יואב קיש: היה כבר דיון.

יעל גרמן: לאור ההמלצה, לאור זה שאין דבר כזה - - -

דוד ביטן: וחוץ מזה אני חושב שאני ראוי להתנצלות בעניין הזה, אבל לא ניכנס לזה עכשיו, תחשבו לבד.

דוד ביטן: אז אתן מושכות את הערר?

שלי יחימוביץ': מקובל עלי.

שלי יחימוביץ': יעל, אם יעל לא מסכימה אז לא.

יעל גרמן: לא, אני לא אהיה זאת ששוברת כל עוד שזה באמת במהלך החודש הקרוב.

דוד ביטן: אמרתי שמרגע שנקבל פנייה תוך שבוע.

דוד ביטן: מה אתם רוצים?

דוד ביטן: מה?

שלי יחימוביץ': אז הפנייה של הוועדה תופנה לוועדה הציבורית עכשיו?

<ארבל אסטרחן: כן.

דוד ביטן: היא תגיד להם את המסר, היא יושבת אתם ביום חמישי.

שלי יחימוביץ': ארבל תעביר להם את המסר?

דוד ביטן: אבל אני לא מתחייב לתוצאה של החלטת הוועדה הבאה, שלא יהיו אי-הבנות.

שלי יחימוביץ': בסדר.

שלי יחימוביץ': יבוא לוועדה, נצביע, נראה לי שיהיה בסדר.

שלי יחימוביץ': "כוונת הממשלה להציב מצלמות במתחם מסגר אל-אקצא", של חה"כ באסל גטאס

דוד ביטן: ערעור של חבר הכנסת באסל גטאס.

באסל גטאס: הגשתי בקשה להצעה דחופה לסדר בעניין הצבת מצלמות במסגד אל-אקצא.

באסל גטאס: העניין רגיש, הוא עניין בין-לאומי.

באסל גטאס: בעניין תלוי ונמצא המון על המאזניים, ואני חושב שראוי שיהיה בו דיון במליאה.

באסל גטאס: הנשיאות בחרה לסרב, ואני פונה לוועדה לקבל את הערעור שלי.

דוד ביטן: הבנתי.

דוד ביטן: אני יכול להגיד לך באופן חריג, פעם ראשונה שאני רואה שאנחנו מקבלים הצעה של מלך ירדן, ואתה כחבר כנסת מהרשימה המשותפת אומר: למה אנחנו עושים את זה?

דוד ביטן: זה לטובת ישראל.

דוד ביטן: אני מוכן לקבל את הערר הזה ושיהיה דיון.

מיקי לוי: אדוני, אני חושב שאתה טועה, עם כל הכבוד לך, אדוני, אתה טועה.

מיקי לוי: ראשית, מדינת ישראל - - -

דוד ביטן: למה לא?

דוד ביטן: בוא נציג אותם במערומיהם.

יואל חסון: זאת עמדת הנשיאות?

דוד ביטן: אני אשמע, אין בעיה.

מיקי לוי: אני חושב שאתה טועה.

מיקי לוי: כי מדינת ישראל הציבה במקום משנת אלפיים מצלמות, מי כמוני יודע, תאמין לי, הייתי שם אלפי פעמים.

מיקי לוי: דבר שני, אדוני, יש הסכמים בין שתי מדינות.

באסל גטאס: יש מצלמות?

מיקי לוי: אני לא הפרעתי, גטאס.

באסל גטאס: שנייה, אני שואל אותך, יש מצלמות?

באסל גטאס: לא הבנתי.

<קריאה: הציבו אלפי מצלמות.

שולי מועלם-רפאלי: בטח שיש מצלמות.

מיקי לוי: בוא אתי, אתה רוצה שאני אראה לך? 24 שעות.

מיקי לוי: ואני אתן לך - - -

דוד ביטן: מיקי, בוא נשמע את העמדה של הנשיאות.

דוד ביטן: בוא נשמע את עמדת הנשיאות.

מיקי לוי: לא, אני לא לוקח אותו להר.

מיקי לוי: מה, השתגעת?

דוד ביטן: מיקי, אני חושב, אני, בלי קשר לנשיאות, אתה צריך להציג אותם במערומיהם נגד ההסכמה שלנו עם הירדנים.

מיקי לוי: אבל, אדוני, אתם עלולים לחבל, אני מזהיר את עצמנו כחברי כנסת.

אורן אסף חזן: במה?

אורן אסף חזן: במה נחבל?

מיקי לוי: אנחנו עלולים לחבל בהסכם בין שתי מדינות ריבוניות, בין ממלכת ירדן, עם כל הכבוד לפלסטינים, הם לא צד בעניין, יש אינטרסים משותפים לממשלת ירדן ולמדינת ישראל.

אורן אסף חזן: סוף סוף מילים כדורבנות.

מיקי לוי: אז אני מציע לכולנו להוריד את גובה הלהבות, בבקשה, כי זאת הייתה פרובוקציה.

אורן אסף חזן: מיקי, רשמית אתה יכול לעבור לליכוד.

דוד ביטן: מיקי, ניתן לנשיאות לומר מה הסיבה שהם החליטו שלא.

יואל חסון: חברי חברי הכנסת, לפעמים יש קצת בלבול בדיון כשמבקשים ערר על החלטות הנשיאות כשנכנסים לגופו של עניין, והדיון כאן הוא לא לגופו של עניין.

יואל חסון: הדיון: מדוע זה לא שולב בסדר-היום של הכנסת.

יואל חסון: הסיבה שזה לא שולב בסדר-היום של הכנסת מכיוון: א', הנושא הזה כבר נידון, כל הנושא של הסטטוס-קוו.

דוד ביטן: איפה הוא נידון?

דוד ביטן: נושא המצלמות לא נידון.

יואל חסון: גם בדיונים עם ראש הממשלה, גם היו הצבעות אי-אמון.

יואל חסון: רגע, תקשיב עד הסוף.

יואל חסון: ולכן, כל זה שייך למעטפת הכללית של סוגיית הטרור, הר-הבית, כל הסוגיות האלה.

יואל חסון: אבל הסיבה המרכזית היא שנשיאות הכנסת חשבה שיש נושאים דחופים יותר שצריכים לעלות על סדר-היום.

יואל חסון: אתם צריכים להבין, חברי חברי הכנסת, שבסופו של דבר זמנה של הכנסת מוגבל מבחינת היכולת לדון בכל דבר.

יואל חסון: כל אחד חושב שהנושא הוא דחוף וחשוב.

יואל חסון: הנשיאות חשבה שבסדר-היום ובנושאים שהונחו על שולחן הנשיאות הפעם לא היה מקום לשלב את זה, כי פשוט אי-אפשר וזה גם לא דחוף.

דוד ביטן: אז אני קודם כול משיב לנשיאות שבגלל שמדובר פה על החלטה אם זה דחוף או לא אז אני כן חייב להיכנס לגופה של בקשה, אחרת איך אני אחליט אם זה דחוף או לא?

דוד ביטן: אז הטענה הזאת היא לא טענה שיכולה להתקבל על הדעת.

דוד ביטן: אני אומר באופן חריג, מכיוון שיש לנו פה בקשה - - -

יואל חסון: לא.

דוד ביטן: תן לי רגע, אני אומר מה דעתי, זכותי להגיד את דעתי.

דוד ביטן: אני אומר שמכיוון שיש לנו פה בקשה חריגה של הרשימה המשותפת, בעצם הם יוצאים נגד המלצת מלך ירדן, שאנחנו קיבלנו אותה, אין לי בעיה שיהיה דיון ונציג אתכם במערומיכם פעם אחת.

מיקי לוי: מדינה של חלם.

אורן אסף חזן: אין בזה היגיון.

מכלוף מיקי זוהר: אני אחד מהאנשים שהגישו את ההצעה הזו לסדר גם כן, יחד עם - - -

דוד ביטן: זאת?

אורן אסף חזן: אתה גם נגד מלך ירדן?

מכלוף מיקי זוהר: לא, לא, אני - - -

באסל גטאס: אתה הצטרפת להצעה.

מכלוף מיקי זוהר: הצטרפתי להצעה לא מהצד שלך.

באסל גטאס: בסדר, לא חשוב, שיתקיים דיון, מה הפחד, מה העניין.

מכלוף מיקי זוהר: אבל העניין הוא שזה דיון - - -

אורן אסף חזן: מה הלחץ.

אורן אסף חזן: לא מה העניין.

אורן אסף חזן: גם ככה זה המקום הכי מצולם בעולם.

מיקי לוי: למה להלהיט את הלהבות בתקופה כזו?

מיקי לוי: אתם לא מבינים איזה הר געש זה?

מיקי לוי: אתם לא מבינים?

אורן אסף חזן: למה להעיר את המתים?

באסל גטאס: הוא אומר שמצולם.

אורן אסף חזן: בשביל זה אני אומר, מה הלחץ שלכם להעלות את הנושא הזה?

באסל גטאס: איך ביבי נתניהו לא אמר למלך ירדן שהצילומים - - -

מיקי לוי: חבר'ה, באמת, חברים מהרשימה לחתוך עניין.

אורן אסף חזן: אבל יש החלטה, מה העניין לעשות על זה דיון?

מיקי לוי: הערבית המאוחדת, אני פונה אליכם מתוך אחריות ציבורית לאנשים ששלחו אתכם, תורידו את זה מסדר-היום.

מיקי לוי: אתם לא תהיו מסוגלים - - -

באסל גטאס: אמרת את דעתך, חלאס.

מיקי לוי: אבל אל תפריע לי, לא סיימתי.

יואל חסון: די, אתם מדברים לגופו של עניין.

מיקי לוי: אני לא עובד אצלך.

מיקי לוי: הוא יכול להפסיק אותי, גטאס.

מיקי לוי: היושב ראש יכול להפסיק אותי, לא אתה.

מיקי לוי: תורידו את זה מסדר-היום, זה הר הגעש של העולם, אתם לא מבינים את זה.

מיקי לוי: אני כל פעם אומר לכם את זה מחדש, אל תתעסקו עם זה.

אורן אסף חזן: אני חושב שבמקרה הזה חבר הכנסת לוי צודק.

אורן אסף חזן: צודק, אין היגיון להעיר המתים.

יואל חסון: אז חבר הכנסת לוי, זה בדיוק מה שהנשיאות עשתה.

אורן אסף חזן: בדיוק, אין היגיון להעיר את המתים.

דוד ביטן: חזן.

מיקי לוי: אבל אתם שומעים להם עוד פעם.

יואל חסון: אני מציע לך, אדוני היושב-ראש, עם כל הכבוד לרצון להלבין את פניהם או לא להלבין את פניהם, בוא נרד מזה, אין מה להעלות את זה על סדר-היום.

באסל גטאס: יש לי זכות לערער, הוועדה קיבלה.

אורן אסף חזן: אני יכול להציע הצעה?

אורן אסף חזן: הצעה, בבקשה, להציע הצעה.

דוד ביטן: כן.

אורן אסף חזן: אולי לחכות עם הנושא הזה לסדר-היום, אם רוצים וכל כך חשוב לדון בו במליאה, להמתין שבועיים-שלושה, לראות אם המצב יירגע, ואז אולי יהיה טעם לדבר על זה.

אורן אסף חזן: הם היום קיבלו שער סגור בכניסה להר-הבית, אז הם מנסים להצית את האש ממקום אחר.

אורן אסף חזן: ואנחנו צריכים לקחת אחריות ולא לאפשר להם לעשות את זה.

אורן אסף חזן: אין בזה היגיון.

אורן אסף חזן: הרי ברור לכולם פה מסביב לשולחן שהם יעלו וידברו על הכול בהר-הבית, חוץ מעל מצלמות.

אורן אסף חזן: על הכול.

אורן אסף חזן: אז למה לעשות את הדבר הזה?

נחמן שי: את זה הם יכולים לעשות בכל מקרה.

מרב מיכאלי: את זה הם יכולים לעשות בכל קריאה ראשונה, מה זה קשור?

אורן אסף חזן: בסדר גמור.

אורן אסף חזן: שיעשו בכל מקום.

אורן אסף חזן: אין היגיון.

מרב מיכאלי: איזה מין טיעון זה?

מרב מיכאלי: זה טיעון שערורייתי.

אורן אסף חזן: הם רק בחודש האחרון הציתו את הלהבות עם מלך ירדן, אמרו שאנחנו מנסים לפגוע בו, חיפשו להוציא כל מיני – אפילו טסנו עד אליו.

דוד ביטן: רבותי, להירגע.

דוד ביטן: נעשה הצבעה לא קואליציה-אופוזיציה, כל אחד לפי צו מצפונו.

נחמן שי: אורן, זה רעיון לא רע לשים מצלמות, מה אתה רוצה?

אורן אסף חזן: נחמן שי, זה מצוין.

אורן אסף חזן: כבר היום זה המקום הכי מצולם בעולם, לא צריך לעשות על זה דיון מיוחד.

אורן אסף חזן: אני נגד.

דוד ביטן: רגע, רגע, חזן.

דוד ביטן: ההצבעה לא קואליציונית ולא אופוזיציונרית, כל אחד יצביע לפי מה שהוא רוצה.

דוד ביטן: אני חושב שאם הם כל כך מתעקשים, צריך לתת להם את האפשרות הזאת.

דוד ביטן: הם מביישים את מלך ירדן, הם מביישים את עצמם, מביישים את כל אחד.

אורן אסף חזן: אבל, דוד, אל תיקח אחריות על נושא שיכול להבעיר אש בשטח, אל תעשה את זה.

דוד ביטן: למה להבעיר אש?

דוד ביטן: - - - ועדת הכנסת מבעיר אש?

אורן אסף חזן: ככה.

אורן אסף חזן: תראה איך הם יושבים בשקט, כי הם יודעים שמה שאנחנו אומרים זה נכון.

באסל גטאס: אני חושב, אדוני היושב-ראש, שהשתמשת בביטוי שהוא לא - - -

דוד ביטן: שאתם מביישים את מלך ירדן.

באסל גטאס: אתה אמרת "מביישים את עצמם".

אורן אסף חזן: כן, שיביישו.

אורן אסף חזן: לא בדרך הזאת.

<קריאות: - - -

באסל גטאס: אנחנו לא מביישים את עצמנו.

אורן אסף חזן: הרי ברור לך מה הם יגידו.

באסל גטאס: ביטן, אתה לא יכול להגיד לי שאני מבייש את עצמי.

דוד ביטן: מלך ירדן מציע הצעה, אתם נגד.

דוד ביטן: אתם לא רוצים לפתור את הבעיה של הר-הבית, זה המצב.

דוד ביטן: אתה לא רוצה לפתור את הבעיה של הר-הבית.

דוד ביטן: אתם רוצים להמשיך דיונים.

באסל גטאס: אתה לא יכול להגיד לי שבעצם - - -

אורן אסף חזן: אבל, גטאס, אתה מבייש את עצמך, אז מה הבעיה, הוא אומר לך את האמת.

באסל גטאס: זו זכות אלמנטרית של חבר כנסת להביא נושאים לדיון.

דוד ביטן: אנחנו רוצים לאפשר דיון כזה, למה לא?

באסל גטאס: אז איך אתה אומר לי שבעצם הבאתי את הנושא אני מבייש את עצמי.

דוד ביטן: אני אומר שבעצם ההצעה אתה יוצא נגד מלך ירדן.

באסל גטאס: מי אתה שתגיד לי שאני מבייש את עצמי?

אוסאמה סעדי: אתה עצמך מסכים שזה נושא חשוב לדיון, אז מה אתה אומר את זה עכשיו?

<קריאות: - - -

באסל גטאס: אתה יכול להגיד שזה מתאים או לא מתאים, אבל מבייש את עצמי?

באסל גטאס: בחייך.

אורן אסף חזן: צריך לכבד את היושב-ראש.

דוד ביטן: לא אמרתי את עצמך.

דוד ביטן: אתה מבייש את מלך ירדן.

דוד ביטן: אתה תגיד לי מה להגיד?

דוד ביטן: אני לא מבין.

יואל חסון: את המלך.

<קריאות: - - -

אורן אסף חזן: סליחה, אדוני היושב-ראש, חבר הכנסת מיקי לוי רוצה לספר לכם על הכנסייה באורוות שלמה.

באסל גטאס: אתה יודע שהווקף עד עכשיו לא צילמו.

באסל גטאס: ומשטרת ישראל אתמול מנעה מהווקף להציב מצלמות בשער המוגרבים.

<קריאות: - - -

נחמן שי: אפשר פקקים לאוזניים?

נחמן שי: מה אתם צועקים?

נחמן שי: שמענו אתכם.

נחמן שי: בוא נצביע ונגמור.

נחמן שי: מה קרה לכם?

דוד ביטן: אני מבקש להפסיק.

דוד ביטן: די.

דוד ביטן: בעד - בעד קבלת הערעור.

דוד ביטן: הצבעה.

<אתי בן יוסף: (קוראת בשמות חברי הוועדה) דוד ביטן – בעד יואב קיש – נגד שרן השכל במקום צחי הנגבי – נגד אברהם נגוסה – אינו נוכח אורן אסף חזן – נגד מכלוף מיקי זוהר – נמנע מרב מיכאלי – בעד נחמן שי במקום איילת נחמיאס ורבין – בעד יואל חסון – נגד איימן עודה – בעד אוסאמה סעדי במקום אחמד טיבי – בעד מיקי לוי במקום אלעזר שטרן – נגד מירב בן ארי במקום רועי פולקמן – נגד שולי מועלם-רפאלי במקום ינון מגל – נגד יואב בן צור – נגד רוברט אילטוב – אינו נוכח ישראל אייכלר – נגד

תוצאות: "נאום ההסתה של ראש הממשלה נתניהו בקונגרס הציוני העולמי", של חה"כ איימן עודה

דוד ביטן: ערעור של איימן.

דוד ביטן: בבקשה, איימן.

דוד ביטן: "נאום ההסתה של ראש הממשלה נתניהו בקונגרס הציוני העולמי".

אורן אסף חזן: אם אתה רוצה לקיים על זה דיון בפרלמנט הפלסטיני, הם בטוח ישמחו.

איימן עודה: אדוני היושב-ראש, חברי חברי הכנסת וחברות הכנסת, דיברנו על צו המצפון.

איימן עודה: ראש הממשלה נאם בפני הקונגרס היהודי לפני כמה ימים.

נחמן שי: הציוני.

איימן עודה: אכן, הציוני.

איימן עודה: והוא אמר שם שהיטלר לא חשב לשרוף את היהודים עד שהוא פגש את המנהיג הפלסטיני אל-מופתי.

איימן עודה: ואני מאמין כמוכם שהבן-אדם הכי משפיע במדינה הוא ראש הממשלה.

איימן עודה: ואני מסכים עם כולכם שהאירוע המכונן ביותר עבור היהודים הוא השואה.

איימן עודה: האירוע המכונן ביותר עבור היהודים הוא לא הקמת מדינת ישראל בשנת 48', אלא השואה.

שולי מועלם-רפאלי: לא, אנחנו ממש לא מסכימים אתך.

איימן עודה: לפי כל המחקרים.

איימן עודה: ופה ראש הממשלה המשפיע ביותר מאשים את המופתי שהוא זה ששכנע את היטלר לשרוף את היהודים.

איימן עודה: ההצהרה הזו הכתה גלים בכל העולם: קנצלרית גרמניה מרקל התייחסה לנאום הזה; פובליציסטים בכל העולם כתבו על הנושא הזה.

אוסאמה סעדי: רק בכנסת לא.

איימן עודה: חוקרים דיברו על זה; ההיסטוריונית של יד-ושם קפצה והתייחסה לנושא הזה; רק במקום אחד אוסרים עלינו לדבר על הדבר הזה.

יואל חסון: לא אוסרים.

יואל חסון: יש לו מכסות.

דוד ביטן: לא, לא, למה אוסרים?

דוד ביטן: יש לך מכסות.

דוד ביטן: יש לך מכסה, תשתמש במכסה.

דוד ביטן: מה זאת השיטה הזאת?

יואל חסון: אתה יושב-ראש מפלגה, יש לך מכסה, תשתמש במכסה שלך, מה הסיפור?

אוסאמה סעדי: אבל זה דיון דחוף.

איימן עודה: למה קטעת אותי?

איימן עודה: למה קטעת אותי?

יואל חסון: כי אני יכול לקטוע אותך.

איימן עודה: לא, אני מבקש ממך, אל תקטע אותי.

יואל חסון: מאה אחוז.

איימן עודה: תן לי לדבר, בבקשה.

אורן אסף חזן: איימן, אתה רוצה נאום לאומה?

אורן אסף חזן: צא, תעלה לדוכן תנאם.

אורן אסף חזן: דבר פה לעניין.

נחמן שי: די, אורן, די, מספיק, הוא מנהל את הישיבה, הכול בסדר, תן לדבר.

דוד ביטן: חבר'ה, זכותו לדבר, מה אתם רוצים?

דוד ביטן: אני לא מבין.

דוד ביטן: תן לו, מה.

אורן אסף חזן: אמרתי לו שלא ידבר?

דוד ביטן: תן לו, מה.

נחמן שי: יש יושב-ראש לישיבה.

דוד ביטן: איזה מין דבר, אתה חייב להעיר הערות על כל דבר?

אורן אסף חזן: ראית מה זה.

איימן עודה: אז אני חושב, אנחנו באופוזיציה אין לנו כוח אקזקוטיבי בכנסת.

איימן עודה: הכוח שלנו בעיקר הוא בתודעה, הוא לדבר, זה פרלמנט מ-Parler, לדבר.

איימן עודה: אז איך יכול להיות שבכל העולם מדברים על זה חוץ מאתנו, הח"כים לא יכולים לדבר על זה.

איימן עודה: אז אני מבקש בבקשה לחזור בכם ולקבל את ההצעה החשובה הזו.

איימן עודה: תודה.

דוד ביטן: בבקשה.

יואל חסון: אסביר את עמדת הנשיאות בעניין הזה.

יואל חסון: עוד פעם, צריך להבין, הנושאים האלו נידונו והיו גם בוועדות הכנסת וגם ראש הממשלה התייחס אליהם.

יואל חסון: צריך עוד פעם לומר - - -

מרב מיכאלי: איפה זה נידון בוועדות הכנסת?

יואל חסון: בוועדת החוץ והביטחון ראש הממשלה - - -

מרב מיכאלי: אז זאת ועדה חסויה, זה לא נחשב בנושא הזה.

איימן עודה: אנחנו לא חברים בה.

יואל חסון: מאה אחוז.

מרב מיכאלי: לא, אבל זה לא קשור אליך, איימן - - -

נחמן שי: הוא לא דיבר על זה בוועדת החוץ והביטחון.

מרב מיכאלי: נכון, הוא לא דיבר על זה בוועדת החוץ והביטחון.

יואל חסון: אני אומר את עמדת הנשיאות.

יואל חסון: עוד פעם, עמדת הנשיאות בחרה בנושאים אחרים שיש להם סדר עדיפות קודם.

יואל חסון: צריך לומר לחברי הכנסת, לחברי ועדת הכנסת, יש לכל סיעה מכסות להצעות לסדר.

יואל חסון: אם הנושא הזה כל כך חשוב לסיעה המשותפת, הסיעה המשותפת יכולה להעלות את זה לסדר-היום עם הצעת סדר פרטית.

יואל חסון: ואדוני, אתה תקבל עשר דקות לא שלוש דקות, תקבל עשר דקות, והזמן יהיה הרבה יותר ממושך, והדיון יהיה יותר משמעותי.

יואל חסון: לכן, קחו את המכסה שלכם, תעלו את זה עוד השבוע ביום רביעי, והכל בסדר, זה הכול.

באסל גטאס: אבל זאת מכסה לכל חבר, לא לסיעה.

יואל חסון: לסיעה.

יואל חסון: מכסה סיעתית.

דוד ביטן: אני חוזר על מה שאמרתי.

דוד ביטן: אתם צריכים להראות שני פרמטרים: פרמטר ראשון, מה מידת הדחיפות; פרמטר שני, למה זה לא יכול לבוא על המכסה שלכם.

דוד ביטן: לא שכנעתם בעניין הזה, מאוד מצטער.

דוד ביטן: אחרת, כל אחד יבוא יגיש דחוף אז בשביל מה יש מכסות?

דוד ביטן: בואו נפעל בכללים הפרלמנטרים.

דוד ביטן: וראיתי גם את ההחלטה של הנשיאות בעניין הזה, כל חמש הבקשות דחופות.

דוד ביטן: באמת.

דוד ביטן: הפעם הם לא החליטו פוליטית.

דוד ביטן: ראיתי, עברתי על זה.

יואל חסון: כן.

מרב מיכאלי: זאת לכל הדעות הצעה דחופה, אדוני, זה משהו שקרה עכשיו, ולדבר על זה בעוד שבועיים - - -

דוד ביטן: אבל יש עוד, יש חמש אחרות.

יואל חסון: היו חמש דחופות יותר.

דוד ביטן: זה לא דחוף, המופתי לא יקום לתחייה.

איימן עודה: מה יותר דחוף?

איימן עודה: סליחה, יש קשר בין הדחוף לבין החשוב.

איימן עודה: זה גם חשוב עוד יותר וגם דחוף עוד יותר.

דוד ביטן: אם זה חשוב לך, יש לך מכסה, תשתמש במכסה שלך.

אוסאמה סעדי: אבל אז כל פעם דוחים לנו את זה, אומרים לנו: לך לרגילה.

<קריאות: - - -

דוד ביטן: יש מכסה, מה זאת אומרת?

איימן עודה: סליחה, יש חמש הצעות, מרב, אז אני מבקש, מהי החשובה ביותר, מהי הפחותה ביותר?

דוד ביטן: אני רוצה להקריא לך מה הנשיאות החליטה.

איימן עודה: בוא נשמע.

דוד ביטן: אחד, "מדיניות הפעלת כוח על-ידי אזרחים באירועי טרור"; שניים, "התקפותיהם של שרי ממשלת ישראל על בית-המשפט העליון" - נושא שאו-טו-טו צריך לעלות בבית-המשפט.

איימן עודה: זה חשוב, אבל אפשר בשבוע הבא.

דוד ביטן: "קריאתו של ארגון אונסק"ו לגנות את הפגיעה הישראלית בחופש הדת המוסלמית בהר-הבית".

אוסאמה סעדי: זה מלפני שבועיים.

דוד ביטן: חשוב, זה הר-הבית, היום זה כל העניין.

אוסאמה סעדי: הר-הבית - מצלמות לא, אבל אונסק"ו כן.

דוד ביטן: "רצח נשים על-ידי בני-זוגן" - ראינו את זה השבוע פעמיים; "מוכנות חברת החשמל לחורף ונזקי הסופה".

דוד ביטן: במקרה, באמת במקרה - - -

נחמן שי: יצא טוב.

דוד ביטן: יצא טוב.

דוד ביטן: אז אני לא להגיד שאין משהו דחוף.

באסל גטאס: סליחה, אני רוצה להגיד משהו.

באסל גטאס: למה אונסק"ו יותר חשוב ודחוף?

דוד ביטן: כי זה קשור להר-הבית, מה ההבדל?

יואל חסון: עוד הערה חשובה, חבר סיעה משותפת ישב בנשיאות וקיבל את העמדה הזאת, אז א', אני מציע שלהבא תשתפו אותו ברצונות שלכם

איימן עודה: אבל הוא הצביע בעד.

דוד ביטן: רבותי, תקשיבו, אני חושב שאתם צריכים לוותר על הרעיון הזה, באמת.

איימן עודה: לא, מה פתאום לוותר.

דוד ביטן: אז אני מצביע.

דוד ביטן: מי בעד ההצעה שלי לא לקבל את הערר?

דוד ביטן: מי נגד?

דוד ביטן: בעד – 1

דוד ביטן: ההצעה לא נתקבלה.

דוד ביטן: רבותי, לאט לאט, אני מגיש רוויזיה על ההחלטה הקודמת, על הערר, שלא לקבל את ההמלצה.

יואל חסון: איזה קודמת?

<ארבל אסטרחן: של באסל גטאס.

אורן אסף חזן: למה?

דוד ביטן: אני מגיש.

דוד ביטן: אני חושב שיעמדו בדוכן ויגידו למה הם לא מקבלים את עמדת מלך ירדן.

דוד ביטן: מעניין אותי לדעת.

דוד ביטן: זה לבושתם, לדעתי, אבל לא משנה.

נחמן שי: לא רק מלך ירדן, יש הסכמה בין-לאומית בנושא הזה.

באסל גטאס: מתי הרוויזיה?

דוד ביטן: אני אגיד לכם מתי.

באסל גטאס: אני מצטרף אליך בבקשת הרוויזיה, שלא תחזור בך.

דוד ביטן: אני יכול לחזור.

דוד ביטן: < 4.

דוד ביטן: הרכב הוועדה המשותפת של ועדת החוץ והביטחון וועדת החוקה, חוק ומשפט, לבחינת הצורך להכריז על מצב חירום.

דוד ביטן: >

דוד ביטן: יש עוד שני נושאים.

דוד ביטן: הרכב הוועדה המשותפת של ועדת החוץ והביטחון וועדת החוקה, חוק ומשפט, לבחינת הצורך להכריז על מצב חירום.

דוד ביטן: מי מסביר?

דוד ביטן: ארבל תסביר.

מרב מיכאלי: אבל, אדוני היושב-ראש, קצת קשה לשמוע ככה את היועצת המשפטית.

דוד ביטן: סליחה, אני מנסה לשכנע את חברי הליכוד.

מרב מיכאלי: תעשה לי טובה, אתה נגרר, מה שנקרא.

דוד ביטן: לא נגרר, אני מנסה לשכנע אותם.

צחי הנגבי: ארבל.

<ארבל אסטרחן: הוועדה המשותפת, לפי תקנון הכנסת, היא ועדה משותפת של ועדת החוץ והביטחון וועדת החוקה שצריכה להרכיב ועדת הכנסת.

דוד ביטן: אז אני מרכיב את הוועדה.

דוד ביטן: אני מבין שזה מוסכם, נכון?

דוד ביטן: מרב, ראית את הרשימה?

מרב מיכאלי: מוסכם, מוסכם.

דוד ביטן: היא רגועה.

דוד ביטן: היום היא מונתה לראש צוות הסברה לעניין הכנסת עם תקציב כדי שהציבור הרחב יפסיק לדבר נגדנו כל היום.

מרב מיכאלי: צחי בצוות.

דוד ביטן: הוועדה המשותפת תמנה עשרה חברים, חמישה מכל ועדה.

מקובל?

כולם בעד?

מי בעד?

בעד – רוב

הרכב הוועדה המשותפת נתקבל.

5.

בקשת יו"ר ועדה להקדמת הדיון בהצעת חוק, לפני הקריאה הראשונה.

דוד ביטן: היה דיון שבוע שעבר בשני נושאים של חוק חסינות: בעניין קנס למי שגורם נזק; ולעניין השני, עניין שלילת שכר למי שעושה עבירה חמורה.

דוד ביטן: הגענו ברוויזיה להסכמה בעצם עם רוב הגורמים באופוזיציה, למעט הרשימה הערבית.

דוד ביטן: מה שאנחנו מבקשים זה פטור מחובת הנחה לקריאה ראשונה.

דוד ביטן: מי בעד הפטור?

דוד ביטן: הגענו להסכמה כמעט על הכול.

מרב מיכאלי: אדוני, לפרוטוקול, אני מצטערת, אני לא רואה סיבה להביא את זה בפטור.

מרב מיכאלי: אני לא רואה מה דחוף, אני לא רואה מה ההיסטריה.

מרב מיכאלי: אתה יודע שאני מתנגדת לכמות הלא סבירה של דברים שאתם מביאים בפטור.

דוד ביטן: אבל זה מטעם ועדת הכנסת.

מרב מיכאלי: זה לא משנה אם דבר הוא - - -

דוד ביטן: פשוט לא היית בדיון.

מרב מיכאלי: לא כתוב בתקנון שצריך פטור רק לדברים שלא הגיעו אליהם בהסכמה.

יואל חסון: אני מתנגד.

דוד ביטן: למה אתה מתנגד?

יואל חסון: למה שתגיד.

דוד ביטן: אבל סיכמנו את זה בוועדת הכנסת, בחייך.

אורן אסף חזן: יואל, מה אתה ישר מתנגד?

דוד ביטן: יואל, מה אתה סתם בא?

יואל חסון: אנחנו מתנגדים.

מרב מיכאלי: מתנגדים לפטור.

דוד ביטן: למה?

יואל חסון: מתנגדים.

אורן אסף חזן: יואל, זאת בקשה של האופוזיציה, איך אתה מתנגד?

דוד ביטן: אין קוורום.

<ארבל אסטרחן: צריך שישה קבועים נוכחים בהצבעה.

דוד ביטן: אבל הם היו פה כשהתחלתי.

<ארבל אסטרחן: בזמן ההצבעה הם צריכים להיות נוכחים.

אורן אסף חזן: היה קוורום.

אורן אסף חזן: אבל הם לא יכולים לצאת באמצע ולהגיד שאין קוורום.

<קריאות: - - -

<ארבל אסטרחן: ההצבעה לא התקיימה.

דוד ביטן: אני לא מבין.

דוד ביטן: ברוויזיה אני מגיע אתכם להסכם, אחר כך אתם יוצאים ולא תומכים, איזה מין דבר זה.

דוד ביטן: הם היו בהתחלה.

דוד ביטן: מה זאת אומרת יצאו?

אורן אסף חזן: אין דבר כזה לצאת באמצע.

דוד ביטן: אם הם היו בתחילת הדיון יש לי שישה.

<ארבל אסטרחן: כתוב "בעת ההצבעה".

<ארבל אסטרחן: בעת ההצבעה צריכים להיות.

<ארבל אסטרחן: ככה כתוב.

דוד ביטן: תקראו לחבר'ה.

דוד ביטן: חשבתי שאם היו בתחילת הדיון - בדרך כלל קוורום זה בתחילת הדיון.

דוד ביטן: לא במועד ההצבעה, זה דבר מצחיק.

<ארבל אסטרחן: צודק, אבל כתוב במפורש "בעת ההצבעה".

<ארבל אסטרחן: בעת ההצבעה צריכים להיות שישה קבועים נוכחים, רק על פטור.

ישראל אייכלר: היועצת המשפטית, בכל הצבעה צריכים להיות שישה?

<ארבל אסטרחן: לא, רק על פטור מחובת הנחה, זה הנושא היחיד.

<אתי בן יוסף: לקריאה ראשונה.

<אתי בן יוסף: לקריאה שנייה ושלישית לא.

אורן אסף חזן: אפשר רשות דיבור אחריו?

אורן אסף חזן: אני רוצה רשות דיבור.

אורן אסף חזן: אני רוצה לפתוח את הישיבה בבקשה בתודות.

אורן אסף חזן: אני רוצה להתחיל מתודה לאתי, איך שאת סובלת את כל מה שאנחנו עושים לכם.

דוד ביטן: הנה, פעם ראשונה שנותנים לו רשות דיבור והוא לא רוצה לדבר.

אורן אסף חזן: אני לא רוצה לדבר?

אורן אסף חזן: אני מדבר בלי הפסקה.

אורן אסף חזן: אני לא יודע מתי הפסקתי לדבר.

אורן אסף חזן: זה לפרוטוקול.

אורן אסף חזן: אני מדבר ברצינות.

אורן אסף חזן: צריך להגיד גם תודה לארבל היועצת המשפטית הסופר מופלאה שלנו, שבלעדיה, תאמינו לי הכנסת הייתה קורסת כבר.

אורן אסף חזן: אני אומר לך, ארבל, שאני צריך להגיד תודה לבורא עולם ליום שהכרנו.

אורן אסף חזן: למה את לא כותבת את הדברים?

אורן אסף חזן: אני לא מבין.

אורן אסף חזן: מה זאת אומרת?

אורן אסף חזן: סגרת לי את הפרוטוקול?

<אתי בן יוסף: סגרת את הפרוטוקול?

דוד ביטן: לא.

דוד ביטן: לא סגרתי, לא סגרתי, יש דיון.

אורן אסף חזן: יש דיון, מה זה הדבר הזה?

ישראל אייכלר: הדיון בעינו.

דוד ביטן: הוא אומר כל הכבוד.

דוד ביטן: לחבר כנסת מותר להגיד מה שהוא רוצה.

דוד ביטן: את זה לימדה אותי ארבל.

<ארבל אסטרחן: יש ישיבה?

<קריאה: אבל אמרת "הפסקה" לא?

אורן אסף חזן: לא, אין הפסקה, הוא לא אמר הפסקה.

אורן אסף חזן: אז נחזור, אייכלר, ברשותך, אני רוצה להגיד תודות.

ישראל אייכלר: לך אני נותן תמיד רשות, אבל תיזהר כשאתה מדבר על כשרים.

אורן אסף חזן: על מה?

ישראל אייכלר: אמרת קודם - - -

אורן אסף חזן: אני רק אומר תודות.

אורן אסף חזן: אני אומר תודה על מי שאתן, על מה שאתן, על כל מה שאתם עושים פה.

אורן אסף חזן: הנה, יש קוורום, מי בעד?

אורן אסף חזן: אני ממלא-מקום זמני של היושב-ראש, תן לי חמש דקות לנהל את הישיבה, בחיאת דוד.

אורן אסף חזן: דוד, תן לי לנהל את הישיבה.

ישראל אייכלר: אדוני, אני יכול לקבל רשות דיבור?

ישראל אייכלר: אני רוצה לדבר על דברים מאוד רציניים.

<אתי בן יוסף: אתה פותח את הישיבה?

<אתי בן יוסף: סוגר?

<אתי בן יוסף: מה?

דוד ביטן: לא.

דוד ביטן: הוא מנהל אותה.

דוד ביטן: אני מעביר לו את השרביט.

אורן אסף חזן: צהריים טובים, חבר'ה, אני מבקש להוריד חיוכים, זה דיון רציני, בבקשה.

אורן אסף חזן: אנחנו רוצים להעלות על סדר-היום – אייכלר אל תלך, הנה, רועי בדרך, נעשה הצבעה.

ישראל אייכלר: אדוני היושב-ראש, אורן, אני רוצה רשות דיבור.

אורן אסף חזן: סליחה, אני מבקש, רשות הדיבור לחברי היקר חבר הכנסת אייכלר, בבקשה.

אורן אסף חזן: יש לך זמן בלתי מוגבל.

ישראל אייכלר: קודם כול אני מברך על העובדה שממלא-מקום יושב-ראש הוועדה אורן חזן - - -

דוד ביטן: לא ממלא-מקום, הוא רק עכשיו.

אורן אסף חזן: ממלא-מקום זמני.

ישראל אייכלר: ממלא-מקום זמני נותן לי את רשות הדיבור, וזה כבוד לי.

ישראל אייכלר: אבל אני רוצה לדבר על דברים מאוד רציניים.

ישראל אייכלר: אני רוצה לדבר על נושא שהוא מאוד מאוד חשוב לדמוקרטיה הישראלית, ולפעמים אנחנו ברוח המבודחת שוכחים איפה אנחנו נמצאים.

ישראל אייכלר: כשהוקמה המדינה, וסליחה שאני חוזר להיסטוריה במשפט אחד, בן-גוריון הבין שהוא רוצה לשלוט במדינה, והוא לא רצה שלטון דיקטטורי, כי הוא ידע שהעם מורכב מהרבה אוכלוסיות, אז הוא בנה מערכת שלמה של פרלמנטריזם, והקפיד מאוד על נושא החסינות.

ישראל אייכלר: למשל, היה לו אויב מס' אחד שהוא לא רצה להזכיר אותו בשמו במליאה, וקראו לו מנחם בגין, והוא רצה לעשות לו כל רע שבעולם.

ישראל אייכלר: אבל הוא ידע שאם הוא רוצה לשלוט, מנחם בגין חייב לשבת בכנסת, והוא אסר שיעשו נגד מנחם בגין דוח תנועה, שמא יגיד שהשלטון מתנכל לו.

אורן אסף חזן: מתנגד לו, נכון.

אורן אסף חזן: החבר'ה ממפלגת המחנה הציוני, אני מבקש לא להפריע.

אורן אסף חזן: סליחה.

ישראל אייכלר: עוד משפט.

ישראל אייכלר: בן-גוריון הקפיד שיהיו פה חברי כנסת ערביים, והוא רצה דווקא אנשים עם גלימה וכפייה שהיו בתוך מפלגת העבודה להראות לעולם.

אורן אסף חזן: שיראו את הפלורליזם.

ישראל אייכלר: ולא רק להראות לעולם.

אורן אסף חזן: לעצמנו.

אורן אסף חזן: צריך להראות לעצמנו קודם כול.

ישראל אייכלר: גם לשלוט באוכלוסייה הערבית הישראלית.

אורן אסף חזן: אני יכול להגיד, ברשותך, מילה?

אורן אסף חזן: אתה יודע מה הבעיה הכי קשה עם הדברים שאתה אומר?

אורן אסף חזן: שאלה שמכנים את עצמם "ממשיכי דרכו", בדרך לזקן שכחו את האידאולוגיה בים, זו הבעיה הכי קשה.

ישראל אייכלר: אני לא מדבר על אידיאולוגיה.

ישראל אייכלר: אני מדבר על חוכמת שלטון.

אורן אסף חזן: חכמה לא הייתה להם אף פעם, אבל זה כבר סיפור לדיון אחר.

ישראל אייכלר: אני מדבר על חוכמת שלטון של בן-גוריון.

ישראל אייכלר: הוא גם רצה דתיים וגם רצה חרדים, כי הוא ידע והבין ששלטון, בפרט במדינת ישראל, לא יכול להיות על-ידי שמישהו יכפה על אוכלוסיות שלמות דברים.

ישראל אייכלר: ולכן, החסינות הזאת היא לא פריבילגיה לחברי הכנסת, חברי כנסת מתחלפים.

ישראל אייכלר: החסינות למנוע חקירות, למנוע בדיקות, לאפשר חופש דיבור באופן מוחלט, לא להפריע שום דבר בכללים נוקשים מאוד ואי-אמון, אלו דברים שעומדים ביסוד מוסדות השלטון.

אורן אסף חזן: כן, הבעיה שיש פה חברי כנסת שבשביל כותרת רגעית ופופוליזם זול עושים דה-לגיטימציה לחברי הכנסת.

אורן אסף חזן: יתירה מזאת, עושים דה-לגיטימציה לכנסת.

אורן אסף חזן: יש כאלה חבר'ה רגעיים שמגיעים לכנסת, לקדנציה קצרה, נאמר שנה-שנתיים וממשיכים הלאה, ואת הטעויות שהם עושים לא רק הכנסת משלמת, הציבור בישראל צריך לשאת עוד שנים רבות.

אורן אסף חזן: אתה צודק.

ישראל אייכלר: ומה שאתה אומר זה כל כך נכון, שהם הצליחו בשיתוף עם התקשורת ומערכת המשפט להנמיך את מעמדה של הכנסת כמה שאפשר רק כדי לשלול את הלגיטימיות של חלקי האומר שאינם במיליה הקטן שלהם, כי הם ראו שהם נהיים מעטים.

ישראל אייכלר: ולכן, אנחנו צריכים מאוד להיזהר בחוק החסינות גם כאשר מדובר באוכלוסייה הערבית.

אורן אסף חזן: צודק.

ישראל אייכלר: אני רוצה להגיד לך, אורן, תדע לך, אם יש 1.2 מיליון ערביי ישראל שאינם במעגל הטרור, זה לא נהיה סתם, זה בגלל שיש להם נציגות במשך 70-60 שנה.

ישראל אייכלר: בשנים האחרונות התחילו לעשות מהם דה-לגיטימציה.

אורן אסף חזן: נכון.

ישראל אייכלר: ואנחנו עכשיו עדים לכך שרוב המפגעים באים עם תעודות זהות ישראליות, כולל זה שריחף שם מג'לג'וליה ל"דאעש".

אורן אסף חזן: ברשותך, זה מזכיר לי, בשביל מה גלשן רחיפה, ניתן לו 1,000 שקל או 1,000 דולר מתנה, כרטיס חד-כיווני, ושלום על ישראל.

אורן אסף חזן: כל ההשקעה הזאת - בשביל מה?

ישראל אייכלר: ולכן, מאוד צריך להיזהר, מה גם שאתה בעצמך אמרת כמה פעמים, ונכון, שכל ההחמרות האלה שעושים בסוף זה יפגע בנו ולא בהם.

אורן אסף חזן: נכון.

ישראל אייכלר: כי להם יש הגנה של בתי-משפט, יש להם הגנה של מערכות תקשורת.

אורן אסף חזן: הם מעל החוק.

ישראל אייכלר: הם מעל החוק.

ישראל אייכלר: ופה, החוק הזה שאתם הולכים עכשיו לעשות, לקנוס, לתת לוועדת האתיקה כל מיני דברים כאלה, עלולים לפגוע בסופו של דבר בנו.

אורן אסף חזן: אמרתי כבר בדיון הקודם שהראשון שכנראה יקנסו אותו זה יהיה אני.

אורן אסף חזן: אני כבר מודע לבעיה.

ישראל אייכלר: אל תצחק, זה יהיה.

אורן אסף חזן: לא, זה עצוב.

אורן אסף חזן: זה סתימת פיות שנת 2015.

אורן אסף חזן: אבל בסדר, אנחנו נתמודד.

ישראל אייכלר: אז אנחנו צריכים מאוד להיזהר.

ישראל אייכלר: ניסיתי לשכנע את דוד ביטן, היו פה יושבי-ראש ועדות כנסת קודמים שהבינו את הסכנה שבפגיעה בחוק החסינות - - -

אורן אסף חזן: אבל האיזון טוב.

אורן אסף חזן: שבתלונה ראשונה צריך רוב וזו רק התראה, ובתלונה שנייה רוב רגיל, וזה בסדר.

אורן אסף חזן: בסופו של יום - - -

<אתי בן יוסף: בהפרה חמורה.

אורן אסף חזן: כן, הפרה חמורה, בסדר.

אורן אסף חזן: בלי להגדיר מה זאת הפרה חמורה.

ישראל אייכלר: זאת בדיוק הבעיה, יבוא שלטון ויחליט שהפרה חמורה זה - - -

אורן אסף חזן: טוב, יש לנו קוורום, נראה לי, ברשותך, הרב אייכלר.

אורן אסף חזן: חברים, יש פורום, אני רוצה להזמין את היושב-ראש המהולל, הגאון, הצדיק, האיש שמחזיק את הוועדה ביד רמה, לשבת בכיסא.

דוד ביטן: יש לנו קוורום.

דוד ביטן: מי בעד ההצעה בסעיף ב לתת פטור – הצעת חוק חסינות חברי הכנסת, זכויותיהם וחובותיהם (תיקון מס' 41) (הרחבת סמכויות ועדת האתיקה); והצעת חוק חסינות חברי הכנסת, זכויותיהם וחובותיהם (תיקון מס' 42) (חיוב חבר הכנסת בנזק כספי שגרם לרכוש הכנסת).

דוד ביטן: מי בעד לתת פטור?

דוד ביטן: מי נגד?

דוד ביטן: בעד – 1

דוד ביטן: נמנעים – 1

דוד ביטן: הבקשה עברה.

דוד ביטן: את סעיף ה' אעביר לישיבה הבאה.

דוד ביטן: רוויזיה ב-13:15 על ההחלטה בעניין אי-קבלת הערעור של חבר הכנסת גטאס בנושא של המצלמות.

דוד ביטן: הישיבה נעולה.